312Т2 бе използван и за сезон 1977, като в първите няколко състезания два модела от сезон 1976 бяха използвани. Една видима промяна бе наличието на логото на Фиат в болидите за първи път. Лауда остана недоволен от представянето на болида в Аржентина и Бразилия, което бе причината за допълнителни тестове от отбора между кръговете в Бразилия и Южна Африка. Тези тестове помогнаха на Скудерията да направят промени по болида, най-вече промяна по шасито, задното окачване и задното крило. Тези промени помогнаха на Лауда да постигне първата си победа, след победата си в ГП на Великобритания преди година, но с трагични последствия, които взеха живота на Том Прайс и 19-годишния маршал, Янсен ван Вуурен.